Nobeli i Paqes, si mesazh politik në një periudhë të pasigurt
Këtë vit çmimi iu dha Fushatës Ndërkombëtare për Ndalimin e Armëve Bërthamore
Çmimi Nobel për Paqen i vitit 2017-të iu dha Fushatës Ndërkombëtare për Ndalimin e Armëve Bërthamore (ICAN), ku marrin pjesë 500 organizata nga 100 vende të ndryshme që punojnë për çarmatimin bërthamor. Vendimi shikohet si një mesazh politik në një periudhë pasigurie të lartë gjeopolitike. Kryetarja e Komitetit Nobel tha se Fushata Ndërkombëtare për Ndalimin e Armëve Bërthamore po bën një punë jetike. , tha zonja Berit Reiss-Andersen. Drejtorja ekzekutive e fushatës ICAN tha se ajo shpreson që çmimi t’u dërgojë një mesazh të qartë fuqive bërthamore. , tha zonja Beatrice Fihn. Një sërë testimesh bërthamore dhe të raketave të Koresë së Veriut gjatë këtij viti kanë tronditur sistemin e sigurisë globale. Presidenti Donald Trump kërcënoi këtë javë se do t’i japë fund marrëveshjes bërthamore të vitit 2015 me Iranin, duke e akuzuar Teheranin se nuk ka përmbushur “frymën e marrëveshjes”. Kritikët u frikësohen pasojave. , thotë Paulina Izewicz, e Institutit Ndërkombëtar për Studime Strategjike. Dy fuqitë më të mëdha bërthamore, Shtetet e Bashkuara dhe Rusia, janë duke zvogëluar arsenalin e tyre bërthamor, bazuar në Traktatin për Reduktimin e Armëve Strategjike të vitit 2010. , thotë Heather Williams, e Kolegjit King të Londrës. Por, një marrëveshje e Luftës së Ftohtë për Armët me Rreze të Mesme është në një pikë kritike. , thotë zonja Williams. Komiteti Nobel vlerësoi përpjekjet e organizatës ICAN në mbështetje të Traktatit të OKB-së për Ndalimin e Armëve Bërthamore të vitit 2017. Megjithëse 127 vende u bënë anëtare të traktatit, asnjë nga nëntë fuqitë e njohura bërthamore nuk e nënshkruan atë. , thotë zonja Williams. Ende po zhvillohet debati ndërmjet çarmatimit apo parandalimit. , thotë zonja Izewicz. Fushata Ndërkombëtare për Ndalimin e Armëve Bërthamore thotë se marrja e çmimit Nobel për Paqen “rrezaton dritën e nevojshme” përgjatë shtegtimit drejt një bote pa armë bërthamore.